《遇里人道及乡闾事作诗寄谢无逸》
宋代·饶节

敝貂去国漫西东，闻说乡闾梦寐中。贾竖裹头仍纳妇，骊驹将子又追风。

云山何处非投老，文史他年不疗穷。富贵可求吾亦懒，眼看馀子化王公。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。